# Barnasants

El Festival Barnasants o Barnasants és un festival internacional de cançó d'autor i projecte cultural que se celebra anualment a Barcelona des de 1996. El festival s'allarga durant els tres primers mesos de l'any, oferint anualment una mitjana d'un centenar de concerts, amb més d'una vintena de seus en actiu. El seu fundador i director és l'activista cultural Pere Camps i Campos, que recull el Premi Nacional de Música l'any 2012 medalla d'Honor de la Ciutat de Barcelona, premiat per impulsar i expandir la cultura d'autor. D'altres premis com el de la UPEC l'any 2015 i el premi a la trajectòria per part del Col·lectiu Ovidi Montllor, format per professionals de la música del País Valencià, el premi ARC, i el Premi Liberpress el tres l'any 2016.

## Història

El Barnasants va néixer com un cicle de resistència de Cançó d'Autor l'any 1996 al Barri de Sants de Barcelona, més concretament a les seves Cotxeres, fundat per Pere Camps, aleshores portaveu de SOS Racisme. Allò que va començar com un cicle de deu concerts ha anat evolucionant progressivament i gràcies a les complicitats, actualment es considera una de les trobades referents de la paraula musicada, junt amb el premi Tenco, amb qui està agermanat a través de Cose di Amilcare.
L'any 2011 el festival va celebrar el seu 16è aniversari amb una expansió a País Valencià, l'Alguer i Tolosa de Llenguadoc, aquest darrer en cooperació amb l'organització occitana Sèm e serem. per a portar a terme el projecte Poesia sense fronteres, amb l'objectiu d'establir accions de cooperació: concerts i publicació conjunta de discografia i estendre el coneixement mutu entre dos tradicions culturals unides a Euroregió Pirineus Mediterrània.
Actualment el festival continua expandint-se i se celebra en diferents escenaris dels Països Catalans - els territoris de parla comuna.
Tenint un ànim internacionalista, destaca la presència a l'Uruguay; Coorganitzant la primera biennal Catalunya - Uruguay, i a Cuba, amb intercanvi cultural a l'Havana, que ha suposat un pont anada i tornada de propostes de cançó d'autor de manera permanent, destacant la complicitat amb el Centro Pablo de la Torriente Brau de Cuba. A més de les anteriorment esmentades, d'altres territoris de Llatinoamèrica i el Carib amb els quals el projecte cultural intenta crear un pont d'intercanvi, de manera regular malgrat les pressions econòmiques.
Durant el 2015 i amb motiu dels 20 anys de la desaparició del cantautor Ovidi Montllor - i coincidint amb el vintè aniversari del festival - el Barnasants commemora la seva figura amb actuacions i recitals arreu dels territoris de parla comuna i amb produccions pròpies i associades com el projecte Ovidi Simfònic les cançons de l'Ovidi interpretades per la Coral Sant Jordi i la Primitiva d'Alcoi, a mes d'un gran concert de sis hores a la Carretera de Sants, amb presència d'un bon grapat de cantautores i cantautors dins del Firentitats, entre d'altres. Paral·lelament s'organitzen dues exposicions, una de cartelleria i l'altra de fotografia amb l'obra del documentalista Juan Miguel Morales i textos del periodista Josep Maria Hernández Ripoll, que dona lloc al llibre Barricades de Cançons, editat per Cal·lígraf.
L'any 2018, a la 23a edició, s'incorpora a la programació la primera edició del cicle de cinema i cançó, que té lloc al cinema cooperatiu del barri de Sants, Zumzeig. És aquest any quan es consolida el projecte cultural amb produccions pròpies com el projecte Les Revoltes del 68, sota la direcció del cantautor Joan Isaac, el grup de cançó feminista Les Kol·lontai.
Durant els anys el Barnasants, com a col·lectiu/entitat o a títol personal a través del seu director, s'ha posicionat en les lluites socials i emancipadores, com poden ser, entre d'altres, la memòria històrica i el restitució amb les víctimes del franquisme, a través del Memorial Democràtic i l'Associació Catalana d'Expresos Polítics amb qui ha teixit complicitats, com el projecte col·lectiu del Vedcel, "Sota les Cunetes Justícia". També s'ha mobilitzat en la defensa dels drets, amb els moviments antibel·licistes, l'any 2003 el Concert Aturem la Guerra organitzat per la Plataforma Cultura i Espectacle contra la Guerra i Plataforma Aturem la Guerra, el clam popular contra la pujada de l'IVA cultural entre d'altres.

## Produccions pròpies i discos en directe

A més dels concerts de presentacions de disc i antològics, en nombroses ocasions el projecte cultural ha impulsat, editat o posar els mitjans necessaris per editar treballs, reeditar, recopilar o impulsar projectes discogràfics propis. N'és un exemple la creació del segell Barnsants-Canción de Autor.
* Obra Col·lectiva - 37 canciones de Noel Nicola (2007)
* Gerard Quintana - DVD Per un tros de Cel (2005)
* DDAA - Barnasants Ritmes i Cançons. Recopilatori editat per Ventilador Music (2005)
* León Chávez Teixeiro - Barcelona (2007)
* Ester Formosa - Formosa Per Formosa. Ester Canta Feliu Al Barnasants (2009)
* Enric Hernàez - 360 Llunes, en directe al Barnasants (2010)
* Albert Fibla - En directe al Barnasants (2010)
* Dani Flaco - Cada Vez Más Flaco - Es Bien Records (2012)
* Joan Amèric - Directament, Joan Amèric al BarnaSants (2012)
* Cesk Freixas i Pau Alabajos - Concert Especial (2012)
* DDAA - Dones i Cançons (2012)
* DDAA - Barnasants Canta a Benedetti (2012)
* Rafa Pons i Dani Flaco - En el Barnasants (2013) Les Nits de l'Art
* Xavier Baró - La Ruta dels Genets (2013)
* Vicente Feliú - En directe al Barnasants(2014)
* Joan Isaac - Cançons d'Amor i Anariquia (2014)
* Els Catarres - CD/DVD Passatges de tinta (2014)
* Jabier Muguruza - Barnasants 2015
* Corporació Musical Primitiva i la Coral Sant Jordi de Barcelona - Ovidi Simfònic (2015)
* Verdcel - Òrbites. Poetes i cançons (2015)
* Ángel Petisme - Ceniza y Sudor (2017)
* Òscar Briz al Barnasants - Totes Les Cançons del Món (2017)
* Verdcel i DDAA - Sota les Cunetes, Justícia! (2018)
* DDAA - Llibre-disc, Mans Manetes (2017)
* Les Kol·lontai - Cançons Violeta (2018)
* MARIA DEL MAR I ADRIÀ PUNTÍ

## Seus

El festival transcorre en diverses sales, ja sigui de concessió pública o locals amb vocació de programar música en directe, algun d'ells en ells són: Sala Luz de Gas, Harlem Jazz Club, Jamboree L'Auditori, l'Auditori Municipal de Terrassa, Teatre Calderón (Alcoi), tres sales de l'Hospitalet: el Teatre Joventut, l'Auditori Barradas i l'Oncle Jack, Centre Cultural Albareda, Centre Artesà Tradicionàrius, Ateneu Popular de Nou Barris, Auditori Municipal Vila-real, Can Massallera, Casa de Cultura de la Sénia, Casal La Violeta Altafulla, Casinet d'Hostafrancs, Centre Cultural Gelida, Koitton Club, Nova Jazz Cava, Teatre de Bescanó, Teatre Echgaray d'Ontinyent, Teatre Es Quarter de Petra, Teatre Micalet, Mercat de les Flors.

## Premis

Des de 2010 el festival entrega diversos premis entre els i les artistes que es troben a la catergoria de competició, així com premi a la trajectòria i a l'activisme cultural. Aquests premis pretenen reconèixer la feina dels cantautors i cantautores i amb el temps han pres cert prestigi entre la crítica i el periodisme musical. El premi físic és una serigrafia numerada, feta a ma i signada per l'autora, inspirada en el cartell de cada any.
| Any | Premi a la trajectòria | Premi a l'activisme Cultural | Premi al millor concert |
| 2023 | Pablo Guerrero | Xavier Pintanel, Cancioneros | No convocat |
| 2022 | Julia León | Fina Sala i Pietat Hernàndez, cofundadores d'Altaveu | No convocat |
| 2021 | Cecilia Todd | Lluís Puig | No convocat |
| 2020 | Joan Manuel Serrat | Lluís Miquel Campos | No convocat |
| 2019 | Guillermina Motta | Lluís Marrasé | No convocat |
| 2018 | Giovanna Marini | Antoni Traveria i Casa Amèrica Catalunya | Roger Mas |
| 2017 | Isabel Parra | Fundació Victor Jara | Les Kol·lontai |
| 2016 | Luis Eduardo Aute | Col·lectiu Ovidi Montllor | Joan Isaac/ Marina Rossell / Ivette Nadal |
| 2015 | Maria del Mar Bonet | Josep Lluís Marcè | Toti Soler |
| 2014 | Sílvio Rodríguez | Fernando González Lucini | Javier Ruibal / Jabier Muguruza / Cançons d'amor i anarquia |
| 2013 | Pi de la Serra | Joan Manuel V. Parisi i les Cotxeres de Sants | Sílvia Comes |
| 2012 | Daniel Viglietti | Víctor Casaus, Centro Pablo de la Torriente Brau | Joan Amèric |
| 2011 | Raimon | Antonio Franco | Eduard Iniesta |
| 2010 | Roberto Vecchioni | Club Tenco | No convocat |

## Referències

* ↑ «Pere Camps: “La desobediència civil ens cal per ser lliures”». eldiario.es. [Consulta: 3 març 2014].
* ↑ «Pere Camps, director del festival BarnaSants, guardonat amb la medalla d'honor de Barcelona».
* ↑ «Entrega del premi a Barnasants durant la UPEC».
* ↑ «Premi Trajectòria XI Edició dels Premis Col·lectiu Ovidi Montllor – Barnasants». [Consulta: 19 juny 2018].
* ↑ «Pere Camps: “La cançó d'autor crea espectadors crítics que fan avançar cap a la justícia social”». Ara.cat.
* ↑ «Cose di Amilcare: l'art de la trobada» (en castellà). eldiario.es.
* ↑ «El director de Barnasants, Pere Camps, i l'actriu Carme Sansa, Premis Nacionals de Cultura». elperiódico.cat. [Consulta: 3 març 2014].
* ↑ «BarcelonaRadical.net». [Consulta: 13 juliol 2018].
* ↑ «Granma silvio rodríguez» (en español cubano). [Consulta: 15 març 2029].
* ↑ «El repte de Barnasants».
* ↑ enxaneta.info. «Barnasants. Barricades de cançons». Arxivat de l'original el 2019-11-04. [Consulta: 4 novembre 2019].
* ↑ Press, Europa «El Barnasants i el cinema Zumzeig estrenen un cicle de cinema i cançó d'autor». aldia.cat, 06-03-2018.
* ↑ «Joan Isaac homenatja les revoltes del 68 amb cançons». [Consulta: 19 juny 2018].
* ↑ «Sota les cunetes, memòria i dignitat (a la justícia encara se l'espera)». La nevera.
* ↑ «Unas 35.000 personas asisten al macroconcierto de Barcelona contra la guerra». La Vanguardia.
* ↑ Jurado, Miquel «Entrevista | “L'IVA és represàlia política cap al sector”». El País [Madrid], 21-02-2013. ISSN: 1134-6582.
* ↑ «Presentación del nuevo sello discográfico BarnaSants-Canción de Autor». CANCIONEROS.COM.
* ↑ «37 canciones de Noel Nicola (Obra colectiva) [2007]». CANCIONEROS.COM.
* ↑ «Gerard Quintana - Per Un Tros De Cel» (en anglès). [Consulta: 25 juny 2018].
* ↑ «León Chávez Teixeiro y L@s Prófug@s Del Manikomio - Barcelona» (en anglès). [Consulta: 25 juny 2018].
* ↑ «Ester Formosa - Formosa Per Formosa. Ester Canta Feliu Al Barnasants» (en anglès). [Consulta: 25 juny 2018].
* ↑ «360 llunes. Enric Hernàez en directe al BarnaSants (Enric Hernàez) [2010]». CANCIONEROS.COM.
* ↑ «En directe al Barnasants (Albert Fibla)». [Consulta: 25 juny 2018].
* ↑ «Albert Fibla huye del pop en «En directe al Barnasants»». CANCIONEROS.COM.
* ↑ «Cada vez más Flaco (Directamente en Barnasants) (Dani Flaco) [2012]». CANCIONEROS.COM.
* ↑ Enderrock.cat. «Joan Amèric - Directament. Joan Amèric al BarnaSants». [Consulta: 25 juny 2018].
* ↑ «El disc de Cesk Freixas & Pau Alabajos en directe a Barnasants s'entregarà després de l'estiu – Barnasants». Arxivat de l'original el 2018-06-25. [Consulta: 25 juny 2018].
* ↑ Enderrock.cat. «DDAA - Dones i cançons». [Consulta: 25 juny 2018].
* ↑ «Various - Barnasants Canta Benedetti» (en anglès). [Consulta: 25 juny 2018].
* ↑ «¿Queréis partido? Rafa Pons y Dani Flaco en el Barnasants (Rafa Pons y Dani Flaco) [2014]». CANCIONEROS.COM.
* ↑ «La ruta dels genets (Xavier Baró)». [Consulta: 20 agost 2018].
* ↑ «Vicente Feliú al BarnaSants (Vicente Feliú) [2014]». CANCIONEROS.COM.
* ↑ «JOAN ISAAC - Cançons d'amor i anarquia (Lucini)». [Consulta: 19 juny 2018].
* ↑ «Paisatges de tinta :: Música Global Discogràfica». Arxivat de l'original el 2018-06-25. [Consulta: 25 juny 2018].
* ↑ EDR. «EDR: La revista digital setmanal d'Enderrock». [Consulta: 25 juny 2018].
* ↑ «Ovidi simfònic». CANCIONEROS.COM.
* ↑ «Òrbites. Poetes i cançons., by Verdcel». [Consulta: 24 juny 2018].
* ↑ Disco, La Casa del «Angel Petisme - Libro Yo Pude ser Letizia + (Ceniza y Sudor * 1977-2017)» (en castellà). La Casa del Disco.
* ↑ Enderrock.cat. «Òscar Briz - Al BarnaSants: Totes les cançons del món». [Consulta: 25 juny 2018].
* ↑ «Sota les cunetes. Justícia! (VerdeCel) [2018]». CANCIONEROS.COM.
* ↑ «Mans manetes. L'Alguer: paraules, cançons i veus de minyons». Enderrock.cat. [Consulta: 25 juny 2018].
* ↑ «Les Kol·lontai - Cançons violeta». Sons de la Mediterrània. [Consulta: 19 juny 2018].
* ↑ «ull x ull» (en anglès). [Consulta: 4 novembre 2019].
* ↑ Bianciotto, Jordi. «Barnasants respon a la tercera onada de la Covid amb 140 concerts». El Periódico, 13-01-2021. [Consulta: 12 novembre 2021].

## Enllaços externs

* Web del Barnasants